CELEX: C2005/143/11
Language: da
Date: 2005-06-11 00:00:00
Title: Domstolens dom (Første Afdeling) af 14. april 2005 i sag C-385/03, Hauptzollamt Hamburg-Jonas mod Käserei Champignon Hofmeister GmbH & Co. KG (anmodning om præjudiciel afgørelse fra Bundesfinanzhof) (Eksportrestitutioner — ukorrekt angivelse — begrebet »ansøgning« — sanktion — betingelser)

11.6.2005   
            
            
               DA
            
            
               Den Europæiske Unions Tidende
            
            
               C 143/10
            
         
      DOMSTOLENS DOM
   
   (Første Afdeling)
   af 14. april 2005
   i sag C-385/03, Hauptzollamt Hamburg-Jonas mod Käserei Champignon Hofmeister GmbH & Co. KG (anmodning om præjudiciel afgørelse fra Bundesfinanzhof) (1)
   
   (Eksportrestitutioner - ukorrekt angivelse - begrebet »ansøgning« - sanktion - betingelser)
   (2005/C 143/11)
   Processprog: tysk
   I sag C-385/03, angående en anmodning om præjudiciel afgørelse i henhold til artikel 234 EF, indgivet af Bundesfinanzhof (Tyskland) ved afgørelse af 30. juli 2003, indgået til Domstolen den 12. september 2003, i sagen Hauptzollamt Hamburg-Jonas mod Käserei Champignon Hofmeister GmbH & Co. KG, har Domstolen (Første Afdeling), sammensat af afdelingsformanden, P. Jann, og dommerne N. Colneric, J.N. Cunha Rodrigues, E. Juhász (refererende dommer) og E. Levits; generaladvokat: C. Stix-Hackl; justitssekretær: ekspeditionssekretær K. Sztranc, den 14. april 2005 afsagt dom, hvis konklusion lyder således:
   Artikel 11, stk. 1, første og andet afsnit i Kommissionens forordning (EØF) nr. 3665/87 af 27. november 1987 om fælles gennemførelsesbestemmelser for eksportrestitutioner for landbrugsprodukter, som ændret ved Kommissionens forordning (EF) nr. 2945/94 af 2. december 1994, skal fortolkes således, at ukorrekte angivelser i et dokument, omfattet af forordningens artikel 3, stk. 5 — dvs. i udførselsangivelsen eller ethvert andet dokument, der anvendes ved udførsel — som kan resultere i en restitution, der er større end den, vedkommende har ret til, medfører anvendelse af sanktionen, ifølge bestemmelsen. Denne regel finder også anvendelse, hvis det som led i en anmodning om betaling som nævnt i samme forordnings artikel 47 udtrykkeligt er anført, at anmodningen om betaling af eksportrestitution ikke angår visse af de i dokumentet anførte produkter.
   
      (1)  EFT C 275 af 15.11.2003.